**קול קורא לעמותות/ ארגונים/ חברות/ שותפויות רשומות להענקת מלגות**

**בשיתוף [שם הרשות] ומפעל הפיס**

**לשנת הלימודים האקדמית תשפ"ו**

[שם עירייה/מועצה] בשיתוף מפעל הפיס מזמינים עמותות/ ארגונים (מלכ"רים)/חברות/ שותפויות רשומות הפועלים או המעוניינים לפעול ברשות, להגיש בקשה לרשות להקצאת מלגאים.ות לפעילות התנדבותית בת [140/מספר] שעות שתופעל ע"י הארגון ברשות בשנת הלימודים תשפ"ו בתמורה להשתתפות במיזם.

המיזם מעניק מלגות לימודים על סך של 10,000 ₪ לכל סטודנט/ית  
מחצית מהסכום תמומן באמצעות מגיש הבקשה או באמצעות מגיש הבקשה והרשות, על פי חלוקה שתסוכם מראש, ומחציתו השנייה של הסכום תמומן ע"י מפעל הפיס (matching מלא).

1. תנאי סף
   1. הארגון המבקש הינו מלכ"ר, מאוגד כעמותה או חל"צ המחזיק באישור ניהול תקין בתוקף מרשם העמותות ובאישור בתוקף לזיכוי ממס עבור תרומות לפי סעיף 46 לפקודת מס הכנסה.
   2. **לחילופין הארגון הינו חברה או שותפות רשומה.**
   3. הארגון ערוך לקלוט מתנדבים שהינם סטודנטים, העומדים בכל התנאים המפורטים בקול קורא של מפעל הפיס המצורף לקול קורא זה, ומתחייב כי המלגאים יבצעו לפחות 140 שעות פעולות התנדבות חברתית במסגרת תכנית מוגדרת של הארגון (להלן – "**תכנית ההתנדבות**").
   4. **הארגון/ מתחייב להעביר את חלקו בתשלום המלגה על סך [סכום מבוקש] ₪ לחשבון הבנק הרשום על שם הסטודנט עד ליום 01.04.2026.** במקרה והארגון משתף פעולה עם מוסד אקדמי לצורך מימון המלגות, שמורה לו הזכות להעביר את חלקו במלגה לחשבון שכר הלימוד של הסטודנט באותו מוסד.
   5. על הארגון לנהל ולאסוף את מסמכי הסטודנט בהתאם לנדרש על ידי נציג הרשות המקומית.
   6. השתתפות המלגאי בתכנית ההתנדבות אינה מהווה איוש תפקיד בשכר בארגון.
   7. הארגון מתחייב כי המלגאים לא יועסקו בארגון כעובדים בשכר במהלך כל תקופת התנדבות המלגאי בתכנית, וכי מלוא סכום המלגה ישולם למלגאי כמלגה ולא כשכר מכל סוג. עוד מתחייב הארגון כי לא יוטל על המלגאים כל תשלום ו/או עלות ו/או השתתפות כספית כתנאי ו/או בקשר להשתתפות בתכנית המלגות ו/או תכנית ההתנדבות.
   8. תכנית ההתנדבות של המלגאי תתקיים בשטח המוניציפאלי של הרשות המקומית בלבד. [סעיף זה ניתן להשמטה על ידי הרשות]
   9. על הארגון להיות בעל יכולת לתפעל סטודנטים בתכנית התנדבות, כולל מינוי איש קשר ישיר לכל סטודנט וכן מתן מענה רציף.
   10. באחריות הארגון לבצע ניהול ותכלול שעות הפעילות של הסטודנטים, בכללם חלוקת משימות, רישום שעות נוכחות ועוד.
   11. לארגון קיימים הביטוחים הבאים אשר יוחזקו בתוקף במשך כל תקופת הפרויקט:
       1. ביטוח אחריות כלפי צד שלישי המכסה את חבות הארגון כלפי המלגאים.
       2. ביטוח תאונות אישיות למקרה מוות ונכות צמיתה כולל אבדן כושר למלגאים.
   12. באחריות הארגון לוודא, טרם הזנת פרטי המלגאים, כי המלגאי פנוי לבצע פעילות התנדבות בהיקף של 140 שעות לפחות בשנת הלימודים תשפ"ו.
   13. המלגה הינה שנתית, מלגאי אשר הפסיק לימודיו במהלך שנת הלימודים ו/או לא עמד בדרישת היקף הפעילות ההתנדבותית לא יהיה זכאי לקבלת המלגה מטעם מפעל הפיס.
   14. באחריות הארגון להעביר לנציג הרשות המקומית אסמכתאות בעניין עמידת כל מלגאי מטעמו בכל תנאי קול הקורא, בהתאם לפורמט שייקבע ע"י הרשות המקומית, כתנאי לתשלום כל סכום כאמור.
   15. הגשת בקשה במסגרת קול קורא זה משמע כי הארגון מגיש הבקשה מצהיר שהוא קרא את הוראות תקנון הקול קורא וכתב ההתחייבות המצורפים, וכי הוא מבין אותן היטב ומתחייב לעמוד בכל הדרישות והתנאים המפורטים בהן.
   16. על הארגון לבדוק בעצמו ובאופן עצמאי כל היבטי קול קורא זה, וכן כל נתון רלוונטי לצורך הגשת בקשתו. כל הוצאה הכרוכה בהגשת הבקשה ו/או בהשתתפות בקול קורא תחול על הארגון בלבד.
2. מסמכים להגשה
   1. תכנית ההתנדבות המפורטת (אופי הפעילות, מספר הסטודנטים הנדרש, תהליכי הבקרה הקיימים).
   2. אישור ניהול תקין בתוקף- לעמותות /מלכרים בלבד.
   3. טופס 46 א' בתוקף - לעמותות /מלכרים בלבד.
   4. מסמך המפרט את הסכום המוצע ע"י הארגון כחלקו במלגה ואת המקור התקציבי ממנו ישולם הסכום לכל סטודנט.
   5. פרטי איש הקשר האחראי מטעם הארגון לניהול הפעילות והעבודה הרציפה עם נציג הרשות.
3. אופן הגשת בקשות
   1. ארגונים אשר מעוניינים לקבל מלגות לימודים עבור סטודנטים המשתתפים בתכנית ההתנדבות, העומדים בקריטריונים של קול קורא זה, יגישו בקשה באמצעות [טופס מקוון/כתובת דוא"ל].
   2. הקול קורא פתוח לקבלת בקשות החל מיום פרסומו ועד ליום [תאריך].
   3. כל ארגון רשאי לבקש [מספר] מלגות (מינימום) ו-[מספר] מלגות (מקסימום).
   4. לשאלות ופרטים נוספים ניתן לפנות לאיש הקשר ברשות, \_\_\_\_\_\_\_\_\_\_\_\_\_\_\_,  
       בכתובת המייל \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**הענקת מלגות לימודים לסטודנטים**

**לשנת הלימודים האקדמית תשפ"ו**

**במסגרת "שיתופי פעולה במיזם מלגות הפיס"**

**כתב הצהרה והתחייבות לארגון השותף במלגה**

אני הח"מ, מר/גב' \_\_\_\_\_\_\_\_\_\_\_\_\_\_\_, מס' ת.ז. \_\_\_\_\_\_\_\_\_\_\_\_\_\_\_,

מורשה החתימה מטעם העמותה / ארגון (יש למחוק את המיותר), מצהיר ומתחייב בזאת בשמם כדלקמן:

**שם העמותה/ארגון: \_\_\_\_\_\_\_\_\_\_\_\_\_\_\_\_\_\_\_**

* משמעות המונחים הבאים בכתב התחייבות זה הינה כדלקמן:

1. "**המיזם**" – מיזם "שיתופי פעולה במיזם מלגות הפיס", במסגרתו מעניק מפעל הפיס – במשותף עם הרשות המקומית – מלגות ב"matching" לשנת הלימודים תשפ"ו (2025-2026) לסטודנטים המתנדבים במיזמים חברתיים.
2. "**התקנון**" – תקנון המסדיר את אופן ניהול המיזם, כפי שפורסם על ידי מפעל הפיס, במצורף לקול הקורא שפורסם על ידו.
3. "**התכנית**" – תכנית מלגות למלגאים במהלך בשנת הלימודים האקדמית תשפ"ד
4. "**המלגאים**" – הסטודנטים המשתתפים בתכנית, העומדים בתנאי הסף הקבועים בתקנון והכלולים ברשימה שיערוך מנהל התכנית מטעם הרשות המקומית וימסור למפעל הפיס.
5. "**מנהל התכנית**" – מנהל המיזם מטעם עמותה/ארגון.
6. **תנאי סף**
   1. הארגון מתחייב כי הינו עומד בכל תנאי הסף הקבועים למיזם כמפורט בתקנון המצורף לקול קורא.
   2. **הארגון/ מתחייב להעביר את חלקו בתשלום המלגה על סך \_\_\_\_\_\_\_\_ ₪ לחשבון הבנק הרשום על שם הסטודנט עד ליום 01.04.2026.** במקרה והארגון משתף פעולה עם מוסד אקדמי לצורך מימון המלגות, שמורה לו הזכות להעביר את חלקו במלגה לחשבון שכר הלימוד של הסטודנט באותו מוסד.
   3. כתנאי לזכאותם למלגה, יתנדבו המלגאים למען הקהילה, בניהולו ופיקוחו של הארגון/עמותה, בהיקף של \_\_\_\_\_\_\_\_ שעות עד ליום ה- 31/07/2026.
   4. הארגון/עמותה יהא מחויב לוודא ביחס לכל סטודנט המעוניין לקבל מלגה כי הוא לא מקבל ממפעל הפיס מלגה נוספת בשנת הלימודים תשפ"ו 2025-2026.
   5. היה ויתברר בדיעבד, כי מסיבות כלשהן, נשמט ו/או לא הוכנס שמו של מלגאי למערכת אף שהוא זכאי למלגה – הארגון/עמותה יישא באופן בלעדי באחריות למימון מלוא מלגתו.
   6. ידוע לארגון/עמותה, והוא מסכים לכך, כי החלטות מפעל הפיס בקשר למיזם, לרבות החלטה בדבר אישור הבקשות, ובכלל זאת קביעת כמות המלגות המאושרות מכל סוג, תתקבלנה על ידי מפעל הפיס בלבד, על פי שיקול דעתו המוחלט.

**לראיה בא על החתום:**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

**שם שם הארגון/העמותה תפקיד חתימה**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

**שם שם הרשות תפקיד חתימה**